Colorado oli esimene lääneosariik, kus toimus suur poliitiline üritus: Demokraatliku Partei kokkutulek Denveris 1908. 1930. aasta rahvaloenduse andmeil jõudis Colorado rahvaarv üle ühe miljoni. 1930ndail kannatas Colorado suuresti majanduslanguse ja põua käes, kuid Teise maailmasõja järgne immigratsioonilaine edendas osariigi majandust. Selle üheks alustalaks sai turism, samuti arenes majandusmootoriks kõrgtehnoloogiline tööstus. 2009. aastal ületas Colorado rahvaarv 5 miljoni piiri.